01/07/2016 | Administración LocalMunicipal
Ames
Bases da convocatoria de subvencións para a promoción de festas populares celebradas no Concello de Ames durante o exercicio 2016

ANUNCIO Aprobadas pola Xunta de Goberno Local, na sesión celebrada o día 23 de xuño de 2016, as bases da convocatoria de subvencións para a promoción de festas populares no Concello de Ames no exercicio 2016, fanse públicas de acordo coa lexislación vixente. BASES DA CONVOCATORIA DE SUBVENCIÓNS PARA A PROMOCIÓN DE FESTAS POPULARES CELEBRADAS NO CONCELLO DE AMES DURANTE O EXERCICIO 2016.- 1.-OBXECTO. Conforme ao disposto na Lei 7/1985, de bases de réxime local, na Lei 5/1997, da administración local de Galicia, na Lei 38/2003, xeral de subvencións e no Real Decreto 887/2006 polo que se aproba o seu regulamento, na Lei 9/2007 de subvencións de Galicia e no Decreto 11/2009, de 8 de xaneiro, polo que se aproba o Regulamento da Lei, así como no Regulamento de servizos das corporacións locais, coa finalidade de poder asignar os recursos necesarios ás prioridades sinaladas, esta convocatoria ten por obxecto establecer os criterios e procedementos para a concesión de subvencións, durante o exercicio 2016, destinadas a promover os festexos populares celebrados no Concello de Ames no exercicio 2016 de acordo cos principios de obxectividade, concorrencia e publicidade. A través da presente convocatoria, a Concellaría delegada de Cultura proponse a consecución dos seguintes obxectivos: 1.1 OBXECTIVOS ESTRATÉXICOS, OU DE PRIMEIRO NIVEL. A existencia dunha programación festiva estable dentro do ámbito territorial do Concello de Ames, programada e desenvolvida polas comisións de festas de cada parroquia, e na que a administración municipal represente un papel secundario, tanto na elección do tipo de actividades a desenvolver, como na súa posta en práctica e no seu financiamento. A participación activa da veciñanza nas festas, como medio de propiciar a convivencia entre os veciños. A preservación das tradicións existentes nas distintas parroquias do Concello, transmitidas a través dos festexos populares. A difusión da imaxe de Ames a través da súa oferta festiva, de xeito que esta sirva como elemento de dinamización de cada unha das parroquias en que se celebren festas, así como de atracción de visitantes de cara aos vindeiros exercicios.1.2 OBXECTIVOS INSTRUMENTAIS, OU DE SEGUNDO NIVEL. Para a consecución dos obxectivos estratéxicos, establécense as seguintes liñas de actuación: Primar no reparto de achegas o número de persoas residentes en cada lugar de celebración, como indicador obxectivo. Que o protagonismo no impulso, desenvolvemento e financiamento dos festexos sexa asumida pola propia veciñanza, como medio para acadar a máxima implicación no seu mantemento.2.- GASTOS SUBVENCIONABLES.2.1 GASTOS SUBVENCIONABLES. Poderán ser subvencionadas, ata un máximo do 50 % o presuposto total, as actividades asociadas á celebración das festas populares desenvolvidas polos suxeitos indicados na Base nº 5. Non se subvencionará a realización de obras, nin a adquisición de bens de carácter inventariable.2.2. MOMENTO DE REALIZACIÓN DOS GASTOS FINANCIADOS. Os gastos para os que se solicite a achega municipal deberán estar efectuados dentro do exercicio 2016. Cando o importe do gasto subvencionable supere as contías establecidas no Real decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector público para o contrato menor, o beneficiario/a deberá solicitar como mínimo tres ofertas de diferentes provedores, con carácter previo á contratación do compromiso da prestación do servizo, salvo que polas esenciais características non exista no mercado suficiente número de entidades que os realicen, presten ou subministren, ou salvo que o gasto se realizase con anterioridade a subvención. A elección entre as ofertas presentadas, que deberá aportarse na xustificación, ou, no seu caso, na solicitude de subvención, realizarase conforme os criterios de eficiencia e economía, debendo xustificarse expresamente nunha memoria a elección cando non recaia na proposta de menor importe.3.-ORZAMENTO. A contía máxima destinada a esta convocatoria ascende a 29.500 €, imputables á aplicación orzamentaria 334 489.16 A presente convocatoria efectúase baixo a figura de tramitación anticipada. A súa aprobación queda sometida por tanto á condición suspensiva da entrada en vigor do orzamento municipal do exercicio 2017, no que se conteñan os créditos adecuados e suficientes para atender as solicitudes que se presenten ao amparo desta. Consonte ao anterior, non poderá realizarse acto ningún que supoña directa ou indirectamente compromiso municipal de transcendencia orzamentaria en tanto non se cumpra a condición suspensiva citada no apartado anterior.4.- CONTÍA DAS ACHEGAS E COEFICIENTE DE FINANCIAMENTO.4.1 CONTÍA INDIVIDUAL DAS ACHEGAS. O importe individual das achegas dependerá dos habitantes censados en cada lugar ou parroquia en que se celebren os festexos, de acordo co seguinte baremo: En aplicación do anterior, e considerando as cifras de habitantes reflectidas no censo municipal a data 12//01/2016, as achegas máximas a percibir ao abeiro da presente convocatoria resultan ser as seguintes: En caso de que exista máis dunha solicitude de subvención por parroquia, o importe asignado no cadro anterior dividirase tendo en conta os habitantes censados en cada lugar no que se celebren os festexos, de acordo co baremo que figura no cadro superior. En caso de que a suma das achegas supere o orzamento máximo da convocatoria que se sinala na base 3ª, todas as achegas determinadas segundo o anterior reparto, experimentaran a correspondente redución proporcional, ata axustárense a dito importe máximo. O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade ou investimento feito polo beneficiario/a.4.2 COEFICIENTE DE FINANCIAMENTO. Defínese o coeficiente de financiamento como o cociente existente entre a achega concedida e o orzamento subvencionado. Enténdese por orzamento subvencionado o gasto mínimo que deberá acreditar o beneficiario/a para o cobro da achega máxima concedida. De acordo co anterior, o coeficiente de financiamento das achegas concedidas nesta convocatoria será, en todos os casos, do 50 %. O coeficiente de financiamento será aplicado sobre o gasto validamente xustificado, co fin de determinar o importe final da achega que lle vaia corresponder ao beneficiario/a, co límite máximo sinalado no cadro superior.5- DESTINATARIOS. Poderán optar a estas subvencións as asociacións culturais existentes no Concello de Ames, legalmente constituídas, e que figuren inscritas no rexistro municipal de asociacións, sempre e cando os datos da inscrición estean debidamente actualizados ao momento de solicitar a achega. Poderán acceder igualmente á condición de beneficiario/a as comisións de festas constituídas por unha agrupación de persoas físicas, sen personalidade xurídica. Non poderán optar a estas subvencións as persoas e entidades ás que se refiren os artigos 13.2 e 13.3 da Lei 38/2003 de 17 de novembro, Xeral de Subvencións. Os solicitantes teñen que estar ao días nas súas obrigas tributarias (AEAT e Concello de Ames), así como coa Seguridade Social. As entidades solicitantes non poderán ter pendente a xustificación de ningunha axuda anterior do Concello, a non ser que lles fora concedida unha prórroga. Os requisitos sinalados nos anteriores parágrafos deberán ser cumpridos por todos e cada un dos membros da comisión de festas solicitantes, cando esta non conte con personalidade xurídica propia.6.- LUGAR E PRAZO DE PRESENTACIÓN DE SOLICITUDES.6.1. LUGAR DE PRESENTACIÓN. As solicitudes deberán presentaranse no rexistro xeral do Concello de Ames, presencialmente ou a través da sede electrónica, ou en calquera outros rexistros públicos aos que se refire o artigo 38.4 da Lei 30/92, de 26 de novembro, de réxime xurídico das administracións públicas e do procedemento administrativo común.6.2. PRAZO DE PRESENTACIÓN. O prazo para presentar as solicitudes será dun mes desde a publicación destas bases no BOP. En caso de rematar nun día inhábil, este prazo entenderase estendido ate o inmediato hábil seguinte.6.3. DOCUMENTACIÓN INTEGRANTE DAS SOLICITUDES. As solicitudes deberán achegarse nos modelos normalizados que figuran como anexos ás presentes bases: As solicitudes das asociacións deberán ser presentadas polo presidente ou presidenta, debendo ser este/esta o/a que conste como tal no rexistro municipal de asociacións. Deberá presentarse para cada ocasión ou exercicio no que se pretenda obter unha axuda. O feito de presentar unha solicitude para un exercicio non implicará que se considere presentada para exercicios posteriores.7.- TRAMITACIÓN E RESOLUCIÓN.7.1 TRAMITACIÓN. A presente convocatoria será tramitada pola Concellaría delegada en materia de Cultura, que terá o carácter de órgano xestor aos efectos indicados na normativa reguladora das subvencións públicas. A concesión das subvencións realizarase en réxime de concorrencia competitiva, e será aprobada despois da proposta motivada da comisión avaliadora, e o informe do Departamento de Cultura acreditativo de que da información que consta no seu poder, se deriva que os beneficiario/as reúnen todos os requisitos necesarios para accederen á condición de beneficiario/as da achega solicitada. Esta comisión avaliadora estará integrada polos seguintes membros: 7.2 VALORACIÓN DAS SOLICITUDES. A comisión avaliadora analizará as solicitudes presentadas co fin de verificar que cumpren o previsto nestas bases, así como que a actividade para a que se solicita a achega colabora na consecución dos obxectivos sinalados na base 1ª. 7.3 IMPORTE DA ACHEGA A CONCEDER. En caso de que a solicitude cumpra tales condicións, a comisión proporá a concesión da achega municipal, polo importe indicado no cadro que figura na base 4ª. A contía da achega non poderá superar, en ningún caso, o importe solicitado, o 50 % do orzamento declarado polo solicitante, nin o importe máximo sinalado na base 4.1. A suma das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade ou o investimento feito polo beneficiario/a.7.4 NOTIFICACIÓN E PUBLICIDADE DA RESOLUCIÓN DE CONCESIÓN. O expediente así tramitado someterase á Alcaldía, ou ao órgano a favor do cal a Alcaldía efectuase a correspondente delegación. A súa resolución notificaráselle a todos os solicitantes no prazo máximo de dous meses desde o remate do prazo de presentación de solicitudes, expresando, de xeito motivado, se foi desestimada ou estimada a solicitude, para os efectos de posibles recursos. Dita resolución expresará o obxecto da subvención outorgada, a contía concedida, o coeficiente de financiamento correspondente, e o orzamento subvencionado. A notificación efectuarase nos termos establecidos no artigo 59 da lei 30/92 de 26 de novembro, de réxime xurídico das administracións públicas e do procedemento administrativo común. A resolución ditada porá fin á vía administrativa e contra a mesma caberá interpor ben recurso contencioso-administrativo, ou ben, potestativamente e con carácter previo a este, recurso de reposición ante o mesmo órgano que a ditou. A presentación do recurso de reposición poderá efectuarse no prazo sinalado no artigo 117 da Lei 30/92, de 26 de novembro, de réxime xurídico das administracións públicas e do procedemento administrativo común (un mes desde a notificación da resolución de reparto de achegas). A interposición do recurso contencioso administrativo poderá efectuarse no prazo indicado no artigo 46 da Lei 29/1998, de 13 de xullo, reguladora da xurisdición Contencioso-administrativa (dous meses desde a notificación da resolución de reparto de achegas). O acordo de concesión quedará sometido á condición suspensiva indicada na Base 3ª. Cumprida esta condición, a concesión en firme das subvencións xerará un dereito en favor do beneficiario/a e o correlativo compromiso para o concello, compromiso que só será esixible cando se acredite o cumprimento das finalidades que motivaron a súa concesión en prazo e forma.7.5 ACEPTACIÓN DA SUBVENCIÓN No prazo de dez (10) días naturais seguintes ao da publicación da resolución, os beneficiario/as das achegas deberán comunicarlle ao Concello de Ames, por escrito, a non aceptación. Se transcorrido ese prazo non se fixese manifestación expresa en ningún sentido, entenderase aceptada a achega concedida.8.- XUSTIFICACIÓN E PAGAMENTO.8.1 PRAZO DE XUSTIFICACIÓN. O prazo de xustificación finalizará o 31 de xaneiro de 2017, agás que se conceda unha prórroga, a instancia de parte. Este prazo poderá ser ampliado ata o 31 de marzo de 2017 como máximo; esta ampliación poderá ser realizada por solicitude da persoa interesada, realizada antes do 31 de decembro de 2016, ou a proposta razoada da unidade xestora.8.2 DOCUMENTACIÓN XUSTIFICATIVA. A obriga de xustificar a achega concedida deberá cumprirse mediante a presentación da correspondente MEMORIA XUSTIFICATIVA, de acordo co modelo que se recolle como ANEXO 3 destas bases, á que se engadirá a seguinte documentación: · 8.2.1 Memoria de actuación xustificativa do cumprimento das condicións impostas nestas bases así como, se é o caso, na concesión da subvención, con indicación das actividades realizadas e dos resultados obtidos. · 8.2.2 Facturas de gasto, e demais documentos de valor probatorio equivalentes no tráfico xurídico mercantil. Para os efectos do indicado no artigo 31 da Lei 38/03, de 17 de novembro, xeral de subvencións, considerarase gasto efectivamente realizado o documentado segundo o indicado no parágrafo anterior. Non é requisito necesario o seu aboamento con anterioridade á finalización do período de xustificación que se indica nesta base. Os beneficiario/as das subvencións deben utilizar, con carácter xeral, formas de pagamento a terceiros que poidan acreditarse, documentalmente (tarxetas bancarias de crédito ou débito, talóns nominativos, transferencias bancarias.) e só excepcionalmente poderán utilizar o pagamento en metálico cando non sexa posible outra forma alternativa (peaxe de autoestrada, tiquets de aparcamento, etc) e en todo caso para gastos non superiores a 150€. · 8.2.3 En caso de que as actividades subvencionadas se efectuasen a través de persoal contratado para tal efecto: 1. Orixinal ou copia compulsada dos contratos de traballo.2. Copias compulsadas das nóminas aboadas e dos boletíns de cotización á seguridade social TC1 e TC2, así como dos documentos bancarios acreditativos dos correspondentes pagos (extractos ou cargos bancarios). · 8.2.4 Copia do material empregado para o cumprimento do deber de difusión do carácter público do financiamento, de acordo co indicado na disposición adicional primeira. Para os efectos da xustificación documental, con carácter xeral presentaranse os orixinais dos documentos correspondentes. Excepcionalmente admitiranse fotocopias sempre que veñan compulsadas por notario, polo Rexistro Xeral do Concello de Ames ou polos rexistros doutras administracións públicas, nos casos nos que se presentasen os documentos a través destes rexistros. Co fin de darlle cumprimento ao disposto no artigo 73 do RD 887/2006, de 21 de xullo, polo que se aproba o Regulamento da lei xeral de subvencións de desenvolvemento da lei xeral de subvencións, con carácter previo á realización da compulsa deberá reflectirse sobre o orixinal da factura unha estampiña co selo do Concello de Ames, ou ben coa seguinte mención “factura empregada para xustificar unha achega ante o Concello de Ames”. No primeiro dos casos, a estampiña será inserida polo órgano xestor ou polo Rexistro do Concello de Ames. Con independencia dos libros e rexistros contables que as normas de carácter xeral poidan establecer aos beneficiario/as de subvencións como consecuencia da súa forma xurídica (Asociación, Fundación, Federación, etc) estes deberán contar en todo caso, cun rexistro cronolóxico de cobros e pagos que inclúa debidamente identificados, entre outros, os relativos á actividade ou material obxecto de financiamento polo Concello de Ames, que terá os efectos previstos no artigo 17.3. h) da Lei Xeral de Subvencións e no artigo 11. f ) e g) da Lei de subvencións de Galicia.8.3 TRAMITACIÓN DA XUSTIFICACIÓN. Para os efectos de xustificar os gastos e coa finalidade de exceptuar o art.31.2 da Lei xeral de subvencións, entenderase que o gasto está realizado coa achega da documentación sinalada no apartado anterior. Á vista da documentación xustificativa presentada e logo do informe previo da unidade xestora acreditativo de que da información que consta no seu poder se deriva que os beneficiario/as achegaron a totalidade de documentación xustificativa esixida e despois da súa fiscalización, o órgano competente valorará o cumprimento das actividades ou investimentos subvencionados e, se a documentación é correcta, procederase á aprobación da xustificación e ao pagamento da subvención. En caso de que a documentación xustificativa fora incorrecta ou insuficiente, o órgano xestor formulará o correspondente requirimento, con advertencia de que de non proceder á emenda das eivas advertidas no prazo de dez días hábiles, consideraráselle desistido do procedemento, o que implicará a renuncia á achega concedida. Para a valoración do cumprimento da finalidade básica da subvención e o seu pagamento, terase en conta o seguinte: · No caso de que se xustifique gasto por un importe igual ou superior ao orzamento subvencionado, aboarase a totalidade da subvención. · No caso de que se xustifique gasto inferior ao 100%, pero superior ao 30% do orzamento subvencionado, aboásese a parte proporcional da subvención mediante a aplicación do coeficiente de financiamento ao importe total dos gastos acreditados. · No caso de que se xustifique gasto inferior ao 30% do orzamento subvencionado, non se considerará cumprida a finalidade básica da subvención, polo que non se aboará cantidade ningunha, sen prexuízo da aplicación do réxime sancionador disposto nas normas de xeral aplicación. En aplicación destes criterios, o informe emitido polo órgano xestor indicará o importe da subvención inicialmente concedida que proceda aboar á entidade beneficiaria.8.4 XUSTIFICACIÓN EXTEMPORÁNEA E PERDA DA SUBVENCIÓN. Vencidos os prazos e prórrogas sinalados nas bases sen que a entidade beneficiaria da subvención xustificase o cumprimento da finalidade que motivou o seu outorgamento, a unidade xestora emitirá un requirimento para que, no prazo improrrogable de quince días, presente a xustificación correspondente. A falta de xustificación da subvención neste prazo excepcional implicará a perda da subvención e demais responsabilidades dispostas na Lei Xeral de Subvencións. Para o cobro da subvención as entidades beneficiarias deberán ter ao corrente as súas obrigas tributarias, coa Seguridade Social e co Concello de Ames.9.- CONTROL POSTERIOR DAS ACHEGAS CONCEDIDAS. Para os efectos previstos no artigo 75.3 do RD 887/2006, de 21 de xullo, polo que se aproba o Regulamento da Lei Xeral de Subvencións, a comprobación das achegas concedidas levarase a cabo do seguinte xeito: 9.1.- NÚMERO TOTAL DE EXPEDIENTES OBXECTO DE REVISIÓN.2. As solicitudes presentadas serán numeradas en función da data e da hora de presentación no Rexistro Xeral do Concello.3. De entre todas as solicitudes atendidas, seleccionaranse un 15 % para o seu control posterior. A cantidade así obtida será redondeada ao exceso ata acadar un número enteiro. O número de expedientes que se revisen non será nunca inferior a dous.9.2.- EXPEDIENTES OBXECTO DE REVISIÓN. Os expedientes concretos obxecto de revisión serán seleccionados do seguinte xeito: – A solicitude presentada en último lugar será revisada sempre. – Os demais expedientes que se revisen serán os consecutivamente anteriores ao indicado no anterior apartado.10.- REINTEGRO DAS SUBVENCIÓNS. As subvencións serán reintegradas nos supostos previstos no artigo 37 da Lei 38/2003 de 17 de novembro.11.- OUTRAS SUBVENCIÓNS OU AXUDAS. As achegas concedidas ao abeiro desta convocatoria son compatibles con outras que puideran obter as entidades beneficiarias doutras administracións públicas, sempre e cando o importe total do conxunto das mesmas non supere o custe da actividade ou investimento subvencionado. Sen prexuízo do anterior, as actividades para as que se solicite esta achega non poderán acollerse a outras convocatorias do concello de Ames.12.- RÉXIME SANCIONADOR. O beneficiario/a quedará sometido ás responsabilidades e réxime sancionador disposto na Lei Xeral de Subvencións e, se é o caso, ao disposto no Código Penal (Lei Orgánica 10/85). Será de aplicación o réxime sancionador previsto no Título IV da Lei 38/2003, xeral de subvencións, desenvolto polo Título IV do Regulamento da citada Lei. No caso de incumprimento dos prazos de xustificación, se o retraso no cumprimento do prazo non excede dun mes, a sanción prevista na lei imporase no seu grao mínimo e será do 10% do importe da subvención outorgada. Se excedese dun mes e non chegase a tres, a sanción imporase no seu grao medio e será do 20% do importe da subvención outorgada. E se a extemporaneidade da xustificación excedese de tres meses, a sanción imporase no seu grao máximo que suporá o 30% do importe da subvención. DISPOSICIÓNS ADICIONAIS. DISPOSICIÓN ADICIONAL PRIMEIRA. Difusión do carácter público do financiamento. Os beneficiario/as deberán dar a adecuada publicidade do carácter público do financiamento de programas, actividades, investimentos ou actuacións de calquera tipo que sexan obxecto de subvención. As medidas de difusión poderán consistir na inclusión da imaxe institucional do Concello, así como lendas relativas ao financiamento público en carteis, placas conmemorativas, materiais impresos, medios electrónicos ou audiovisuais, ou ben en mencións realizadas en medios de comunicación. Cando o programa, actividade, investimento ou actuación gozase doutras fontes de financiamento e o beneficiario/a viñese obrigado a dar publicidade desta circunstancia, os medios de difusión da subvención concedida así como a súa relevancia deberán ser análogos aos empregados respecto das outras fontes de financiamento. DISPOSICIÓN ADICIONAL SEGUNDA. Órganos de control das achegas concedidas. As entidades beneficiarias de subvencións concedidas polo Concello quedarán obrigadas a someterse aos procedementos de controis ou auditoría que realicen polos seus propios medios ou a través de empresas colaboradoras a Intervención municipal, o Consello de Contas de Galicia, o Tribunal de Cuentas e calquera outros órganos de control interno ou externo, nacional ou europeo. DISPOSICIÓN ADICIONAL TERCEIRA.- Incorporación ao rexistro público de subvencións e publicación da subvención concedida. Para os efectos da salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, de 13 de decembro, de protección de datos de carácter persoal, faise constar que os datos das subvencións concedidas quedarán incorporados ao rexistros públicos de subvencións, nos seguintes termos: 1. En cumprimento do disposto no artigo 20.1 da Lei 38/2003, Xeral de Subvenciones e demais normativa de desenvolvemento, os datos da subvención concedida e a identificación dos beneficiario/as serán remitidas á Intervención Xeral do Estado, para que sexan incorporados á Base de Datos Nacional de Subvencións, ca exclusiva finalidade prevista en dito precepto.2. Así mesmo, en cumprimento do disposto no artigo 16.3 da Lei 9/2007, de 13 de xuño, de Subvencións de Galicia, o Concello remitiralle a mesma información á Consellería de Economía e Facenda, co fin de que a incorpore ao Rexistro público de axudas, subvencións e convenios da Comunidade Autónoma de Galicia. Do mesmo xeito, e por aplicación do disposto no artigo 18 do RD 887/06, advírtese que o Concello de Ames publicará as subvencións concedidas, expresando na mesma o nome ou razón social do beneficiario/a, número de identificación fiscal, finalidade ou finalidades da subvención con expresión, no seu caso, dos distintos programas ou proxectos subvencionados e cantidade concedida. DISPOSICIÓN ADICIONAL CUARTA.-Protección de datos. En cumprimento co disposto na Lei Orgánica 15/1999, de 13 de decembro, de Protección de Datos de Carácter Persoal, infórmase que os datos persoais facilitados, así como os que sexan requiridos posteriormente para completar o expediente, poderán ser incorporados a un ficheiro, cuxa titularidade corresponde ao Concello de Ames. Coa remisión dos datos, préstase consentimento expreso para que se poida levar a cabo o tratamento dos mesmos, sempre para o cumprimento das finalidades propias do Concello. Así mesmo, queda informado de que poderá exercitar o seu dereito de acceso, rectificación, oposición e cancelación dos seus datos mediante comunicación escrita ao Concello de Ames. A presentación de solicitude de axuda implicará a aceptación da cesión dos datos contidos na mesma ao Concello de Ames con fins de estatística, avaliación e seguimento e para a comunicación dos diferentes programas subvencionados polo Concello. DISPOSICIÓN FINAL Para o non previsto nesta convocatoria serán de aplicación as normas incluídas nas Bases de execución do orzamento xeral do Concello, na Lei 38/2003, xeral de subvencións e no seu Regulamento e na Lei 9/2007 de subvencións de Galicia. Xunto con este anexo, os solicitantes deberán achegar igualmente: 2. Cartel das festas, e, no seu caso, programa de man.3. Certificación bancaria da conta na que se vaia efectuar o ingreso da subvención DATOS DO/DA PRESIDENTE/-A Actuando en representación de (datos da entidade): Tendo coñecemento da liña de axudas convocada polo Concello de Ames para a promoción das festas tradicionais celebradas no exercicioa 2016, SOLICITO ao abeiro desa convocatoria a concesión dunha achega para a realización das actividades indicadas a continuación: ORZAMENTO ESTIMATIVO DE GASTOS (* poderanse engadir follas adicionais, de non resultar esta suficiente). DATOS DO/DA PRESIDENTE,-A Actuando en representación de: DATOS DA ENTIDADE Aos efectos do previsto no artigos 71. bis da Lei 30/92, de 26 de novembro de réxime xurídico das administracións públicas e do procedemento administrativo común, do artigo 13 da Lei 38/2003, de 17 de novembro, xeral de subvencións, e do artigo 24 do Real decreto 887/06, de 21 de xullo, polo que se aproba o regulamento da lei xeral de subvencións. En relación ao proxecto para o que se ten solicitado unha achega do Concello de Ames ao abeiro da convocatoria sinalada no encabezamento deste documento, formulo a seguinte DECLARACIÓN RESPONSABLE: a) Que a entidade representada por min está ao corrente das súas obrigas tributarias e coa Seguridade Social, e non está incursa en ningunha outra causa que supoña ou poida supoñer obstáculo legal para o seu acceso á condición de beneficiaria dunha achega ao abeiro da presente convocatoria, comprometéndose a manter esta situación ate a completa resolución do expediente. b) Que nin eu nin a entidade por min representada estamos incursos en ningunha circunstancia que impida o acceso á condición de beneficiario/a dunha achega pública. c) Que non obstante o anterior, autorizo ao Concello de Ames para comprobar a veracidade da anterior declaración tanto na Axencia Estatal da Administración Tributaria como na Tesourería Xeral da Seguridade Social. d) Que a entidade representada por min se somete ás actuacións de comprobación e á achega da documentación que o Concello de Ames poida acordar para comprobar que as actuacións ás que se dedica a subvención, no caso de ser concedida, se corresponden cos fins para os que se solicita. Os abaixo asinantes, DECLARAN: 1º.- Que a Comisión de Festas de ____________________________________ está Integrada polas seguintes persoas: *.-____________________________________________________________ (CARGO): _______________________________ *.-____________________________________________________________ (CARGO): _______________________________ *.-____________________________________________________________ (CARGO): _______________________________ * (.), 2º.- Que estas persoas, decidiron acollerse á convocatoria de subvencións promovida polo Concello de Ames para o apoio á organización e celebración de festas populares correspondente ao exercicio 2016.3º Que os/as abaixo asinantes decidiron designar a D/Dª___________________________ para que formule e asine a solicitude de achega á que se refiren as bases da subvención.4º.- Que coñecen e aceptan as bases da convocatoria, e que non están incursos en ningunha causa de incompatibilidade ou incapacidade para contratar e percibir subvencións da Administración pública.5º.- Que todos e cada un dos/das abaixo asinantes responden solidariamente das obrigas que se puideran derivar da subvención que agora se solicita.6º.- Que ningún dos abaixo asinantes teñen débeda ningunha pendente de pago co Concello de Ames, coa Axencia Tributaria e coa Tesourería Xeral da Seguridade Social, nin están incursos en circunstancia ningunha que impida o acceso ás achegas públicas, de acordo coa normativa de aplicación, comprometéndonos a manter esta situación ate a completa resolución do expediente.7º.- Que a Comisión de Festas se compromete a levar un rexistro contable no que se recollan, ordenados cronoloxicamente, a totalidade de cobros e pagos asociados ás festas acollidas a esta convocatoria de achegas.8º.- Que non obstante, todos e cada un dos abaixo asinantes autorizamos1 ao Concello de Ames para solicitar da administracións competentes as certificacións que acrediten o cumprimento destas obrigas ás que se refire o artigo 13.2 e) da Lei 38/2003, de 17 de novembro, xeral de subvencións.1. En caso de non outorgar esta autorización deberán achegarse xunto coa solicitude, orixinais ou copias compulsadas dos certificados acreditativos do cumprimento das obrigas tributarias e coa seguridade social. Estes certificados deberán achegalos todas as persoas asinantes da solicitude. Ames, _____ de _______________ de 2016 Asinado. Nota: Deberán asinar TODAS as persoas enumeradas no punto 1 anterior. Igualmente, deberá xuntarse copia do DNI de todas as persoas asinantes DATOS DO/DA PRESIDENTE,-A Presidente/ a da seguinte asociación, e actuando na súa representación de: DATOS DA ENTIDADE DECLARO: Que foron efectuadas as actividades financiadas coa achega concedida polo Concello de Ames para a promoción de actividades levadas a cabo por asociacións culturais, ao abeiro da convocatoria correspondente ao exercicio 2016, e que se acadaron os obxectivos propostos. Que, para as actividades subvencionadas, a relación de gastos e ingresos da asociación por min representada é a que se reproduce a continuación: GASTOS EFECTUADOS 2. INGRESOS QUE FINANCIARON A ACTIVIDADE. Subvencións. Outros ingresos que financiaron a actividade. (2). No caso das comisións de festas non personificadas, as facturas deberán ser expedidas a nome dun dos integrantes que tiveran asinado a solicitude de subvención. O que se fai público, para xeral coñecemento e de acordo coa lexislación vixente. Ames, 27 de xuño de 2016 O alcalde José M. Miñones Conde